stanford-oval/wikipedia huggingface dataset:
ישראל טייבר
ביוגרפיה

טייבר נולד ללאה ואברהם באוקראינה, בעיירה דונייבצי, הבכור למשפחה חסידית בת עשרה ילדים. לאביו היו שלוש מזקקות לייצור כוהל ובנוסף עסק במסחר בעץ ובקרקעות. בגיל 14 הצטרף ישראל לפעילויות אגודת "פרחי ציון".
אביו מת ב-1912, בגיל 44, מסוכרת. ישראל היה אז בן 16 ונרתם לעול פרנסת המשפחה.
בעקבות מלחמת העולם הראשונה ומלחמת האזרחים ברוסיה, החליטה המשפחה לעלות לארץ ישראל.
ב-1920 עלו שלושה מאחיו לארץ ישראל ולאחר שעבדו בסלילת כבישים בגליל, הצטרפו לדגניה ולכנרת.
ביולי 1921 עלו אחריהם גם ישראל, שאר האחים ואמם.
ישראל השתקע בתל אביב והחל לעסוק בבנייה, ובמסחר בחומרי בנייה. בתשלום שקיבל על סלילת המדרכה מרחוב אלנבי עד הים רכש חצי מגרש לבנייה ברחוב גאולה וכל המשפחה הקימה בו בית בן ארבעה חדרים.
תחילה ניסתה המשפחה לעסוק בגידול טבק אך הניסיון נכשל וטייבר החל לעבוד ב"משרד העבודה" שקדם לסולל בונה. במשרה זו עבד בשנים 1923–1927. 
בקיץ 1924 רכשה המשפחה בתשלומים קרקע בשכונת נחלת יצחק, אז מחוץ לעיר ומעבר לנחל איילון. בזמנו, השכונה הייתה מבודדת, לא הייתה כל תחבורה למקום וגם לא אספקת מים וחשמל. בשנה שלאחר מכן נישא ישראל לעטרה, עולה מוויטבסק.
תחילה הקימה המשפחה רפת במקום. אולם, המשק נקלע לקשיים. במקביל, החלו לקום מפעלים בנחלת יצחק והמקום איבד את צביונו החקלאי. כאן החל טייבר בפיתוח עסקיו והיה מעורב בתעשייה וברכישת קרקעות.
ישראל טייבר רכש בשנת 1933 גבעת טרשים בלתי מעובדת מחוץ לתל אביב, שכונתה על ידי ערביי האזור "תל אל-הווה" – תל הרוחות, בשל היותה חשופה לרוחות הים. בשטח נבנתה בהמשך שכונת גבעת רמב"ם, מפעל חייו של ישראל טייבר.
לאחר הרכישה מכרה המשפחה את המשק בנחלת יצחק.
יחיאל, צעיר האחים, היה מראשוני המתיישבים בגבעת רמב"ם בשנת 1934 והראשון מבני המשפחה.
בשנת 1941 הקים עם רעייתו את ביתו (כיום "בית טייבר") ברחוב ביאליק בגבעתיים. בני הזוג בנו גם מגדל מים בסמוך לו.
לבית החדש עברו אמו של ישראל, הוריה של עטרה, וגם בת דודתה של עטרה. הבית היווה מרכז חברתי ותרבותי לתושבי השכונה. במגדל המים עצמו שכנה תחנת נוטרים, שפעלה גם כמרכז אימונים של חברי ההגנה.
ב-1933 היה שותף לגאולת קרקעות שבט אבו כישכ – כ-600 דונם עליהם נבנה גשר על הירקון, גרסה מוקדמת לגשר מבצע קדש של ימינו בסמוך לעשר טחנות, שהוליך את דרך הרצליה, כביש במימון גורמים פרטיים והרשויות המקומיות לאורכו, מגשר שרונה על גבול תל אביב–רמת גן בואכה רמת השרון והרצליה ושני עשורים מאוחר יותר בראשית שנות ה-50 נבנה עליהן שיכון דן.
בשנות ה-40 רקם טייבר חלום ליישב מחדש את פוריה ולהקים בה עיר קיט שתתבסס על חמי טבריה ועל האקלים הנוח יותר של פורייה. התוכנית החלה לקרום עור וגידים ו-40 משפחות התיישבו בבניינים חדשים שנבנו. אולם, מותו הפתאומי של טייבר הפסיק את פיתוח היישוב וזה נקלע למשבר דמוגרפי שנמשך שנים רבות. אכסנית הנוער במקום, נקראת על שמו.
שימש עד מותו כמנהלן של חברות הביטוח "יהודה" ו"ציון".
חברת הביטוח "יהודה" נמכרה בשנת 1943 על ידי בעלי המניות האמריקאיים למשפחת טייבר, הבעלים של חברת הביטוח "ציון". "ציון חברה לביטוח" הוקמה בשנת 1935 ומ-1940 הייתה בבעלות ישראל טייבר ואחיו חיים טייבר. 
אחותו, רינה, נישאה למדען אהרן קציר.
ישראל טייבר נפטר בירושלים בי"ד בתמוז תש"י מאוטם שריר הלב, בגיל 56. הוא נטמן בבית העלמין נחלת יצחק. הותיר אחריו את רעייתו, עטרה (1900–1975).
על שמו קרויים מושב ניר ישראל וכן רחוב י. טייבר בגבעת רמב"ם בגבעתיים, שקיים עד היום.
בשנת 1999 מכרו בני הדור השני של משפחת טייבר את מלוא הבעלות ב"ציון" להראל השקעות.
"בית טייבר" משמש כיום את החברה להגנת הטבע.
הערות שוליים

1 2  אירמה פולאק, איש החזון הריאליסט, דבר, 30 ביולי 1950
↑  דוד תדהר (עורך), "מנחם שמואל סלונים", באנציקלופדיה לחלוצי הישוב ובוניו, כרך א (1947), עמ' 489
↑  צבי לביא, "עיר העתיד" נוטה לגווע, מעריב, 6 במרץ 1961 המשך
↑  מודעה מטעם חברות הבטוח "יהודה" ו"ציון , מעריב, 3 ביולי 1950
↑  התקדמות "ציון" חברה לבטוח בע"מ נמשכת, הד-המזרח, 28 באפריל 1944
↑  אלעזר לוין, ‏ציון דרך בענף הביטוח, באתר גלובס, 8 באוגוסט 1999
↑  ישראל טייבר באתר GRAVEZ
↑  הדס מגן ואלעזר לוין, ‏המבורגר הוסיף 5 מיליון דולר והראל המשמר קיבלה את השליטה בציון, באתר גלובס, 18 באוגוסט 1999
| --- | --- |
בקרת זהויות :  NLI: 987007599510105171  VIAF: 316604445   WorldCat (עם VIAF): 316604445
ישעיהו ברשדסקי

| --- | --- |

ישעיהו ברשדסקי בסביבות שנת 1907
 לידה:  25 באוקטובר 1871 י' בחשוון תרל"ב
 פטירה:  12 בפברואר 1908 (בגיל 36) י' באדר תרס"ח ורשה, האימפריה הרוסית 
 מדינה:  האימפריה הרוסית 
 שפות היצירה:  עברית 
 
ישעיהו בֶּרשַדסקי (דומָאשֶביצקי) (י' בחשוון תרל"ב, 25 באוקטובר 1871, הכפר זימושטי, ליד דרצ'ין מחוז סלונים (פלך גרודנה), האימפריה הרוסית (רוסיה הלבנה) – י' באדר תרס"ח, 12 בפברואר 1908, ורשה) היה סופר עברי בתקופת התחייה.
ביוגרפיה

ברשדסקי (ברוסית: Бершадский) נולד כישעיהו דומשביצקי (דומשיוויצקי), בנו של שמעון דומשביצקי, בסתיו 1871 בזמושץ שבפלך גרודנה של האימפריה הרוסית (ברוסיה הלבנה). גדל בכפר, ולמד אצל מורים פרטיים.
עסק בהוראה ופרסם סיפורים רבים ורשימות כשעליהם חתם בשמות עט שונים. ב-1899 (תרנ"ט) חיבר את הרומן המודרני העברי הראשון: "באין מטרה", שמשויך לזרם "המהלך החדש" בספרות העברית. הוא עבד שנים רבות בעיתונים "המליץ" ו"המגיד". מ-1903 עזר בעריכת "הזמן" בפטרבורג ואחר-כך בווילנה (1904-1906).
כעבור שמונה שנים שבהן היה חולה בשחפת, נפטר בוורשה ב-1908, בן 36 במותו.
כתב עליו בן אביגדור: "עיקר כחו של ברשדסקי היה בתיאורי הפנימיות של הדברים, הנפשות והמעשים, בנתוח הפסיכולוגי החודר של המוחות ושל הלבבות. במקצוע הזה אין דומה לו בספרותנו הספורית. עינו החדה סוקרת את כל הקמטים הנסתרים שבמוח ואת הזעזועים היותר נעלמים של הלב, ועל הכל הוא שופך את אורו, את הבהירות ואת ההבנה העמוקה".
ספריו

טפוסים וצללים: תמונות וציורים, פייטרקוב – ורשה: תושיה (ביבליותיקה עברית), תר"ס 1899–1902. (2 כרכים)
באין מטרה: רומן מחיי המפלגה הבינונית בישראל, ורשה: תושיה (ביבליותיקה עברית), תרנ"ט. (3 כרכים) (הספר בקטלוג ULI)
נגד הזרם: רומן, פייטרקוב – ורשה: תושיה (ביבליותיקה עברית), תרס"א 1901. (4 כרכים)
לאחר מותו:
כתבים אחרונים; תולדותיו מאת פ. קפלן; ועם מסה ספרותית "י. ברשדסקי בתור אדם ובתור מספר" מאת בן אביגדור, ורשה: תושיה (ביבליותיקה גדולה), תר"ע. (2 כרכים)
באין מטרה: רומאן; ההדיר והוסיף מבוא יוסף אבן, ירושלים: מוסד ביאליק (ספרית דורות), תשכ"ח 1967.
לקריאה נוספת

שמואל טשרנוביץ, 'הכופר הלאומי (ישעיהו דומשביצקי-ברשדסקי)', השילוח כ (תרס"ט), 273–280. (נדפס שוב בספרו: עם שחר, ירושלים: המדפיס, תרפ"ז, עמ' קצב–רה.)
פסח קפלן, 'תולדות י. דומשביצקי (י. ברשדסקי)', בתוך: ישעיהו ברשדסקי, כתבים אחרונים, כרך א, ורשה: תושיה, תר"ע, עמ' ז–כב.
זכריה פישמן, 'ישעיה ברשדסקי', התורן ט, ב (תרפ"ב).
יוסף אבן, 'ישעיהו ברשדסקי ויצירתו', בתוך: ישעיהו ברשדסקי, באין מטרה (ירושלים תשכ"ז), עמ' 7–26.
שמואל רפאל, "ישעיהו ברשדסקי - סופר הניהיליסם העברי", דיסרטציה, בית הספר למוסמכים על שם ברנרד רבל, ישיבה יוניברסיטי, ניו יורק, 1969.
משה אונגרפלד, 'ישעיה ברשדסקי', הדאר נא (תשל"ב), 431.
גרשון שקד, 'ישעיהו ברשדסקי', בספרו: הסיפורת העברית, כרך א: בגולה. 1880-1970, תל אביב: הקיבוץ המאוחד, תשל"ח 1977, עמ' 262–268.
אבנר הולצמן, '"נגד הזרם" לישעיהו ברשדסקי: צומת בתולדות הרומן העברי', דפים למחקר בספרות 7 (תשנ"א), 111–124. (המאמר נדפס שוב בספרו אהבות ציון: פנים בספרות העברית החדשה, ירושלים: כרמל, תשס"ו 2006, עמ' 77–90.) (המאמר זמין לצפייה במאגר JSTOR לאחר הרשמה).
עירית נחמני, 'הצד האפל של העיירה היהודית', עתון 77 272 (תשס"ג), 26–31. (על קובץ הסיפורים "טיפוסים וצללים")
עירית נחמני 'מעשה נורא אשר קרה בעירנו': הקורספונדנציה בעיתונות העברית באירופה במאה ה-19, קשר 32, נובמבר 2002, עמ' 105-100
William Cutter, 'Bershadski’s "Be’en Matarah" ("Without a Goal"): A Study in Late Nineteenth Century Characterizations,' Hebrew Union College Annual 44 (1973), 227-257.
Deborah Steinhart, 'Figures of Thought: Psycho-narration in the Fiction of Berdichewsky, Bershadsky and Feierberg,' Prooftexts 8,2 (1988), 197-217.
הערות שוליים

↑  ישעיהו ברשדסקי, כתבים אחרונים, עם תולדותיו מאת קפלן, ומסה ספרותית עליו מאת בן-אביגדור, ורשה: תושיה, תר"ע (1910)
↑  ראו ביקורת: דניאל, שיחה ספרותית, המליץ, 21 במאי 1900. ביקורת נוספת: זבולון בריט, נגד הזרם רומן, י. ברשדסקי (הוצאת תושיה), המליץ, 21 באפריל 1901, המשך: זבולון בריט, נגד הזרם (ב), המליץ, 22 באפריל 1901.
↑  ראו ביקורת: נגד הזרם, המליץ, 21 באפריל 1901, המשך, המשך, המשך, המשך, המשך, המשך, המשך, המשך, המשך.
| --- | --- |
בקרת זהויות :  NLI: 987007258496805171  PLWABN: 9810611574905606  ISNI: 0000 0001 1644 355X  LCCN: no00019005  NTA: 301093911  SELIBR: 247101  SUDOC: 233949704  VIAF: 53690211   WorldCat (עם VIAF): 53690211 
ברשדסקי בסביבות 1895
יחסי ניגריה–ספרד

| יחסי ניגריה–ספרד |
| --- | --- |
ניגריה: ספרד


ניגריה: ספרד
שטח (בקילומטר רבוע)
923,768: 505,370
אוכלוסייה
233,892,108: 47,905,341
תמ"ג (במיליוני דולרים)
362,815: 1,580,695
תמ"ג לנפש (בדולרים)
1,551: 32,996
משטר
רפובליקה פדרלית: מונרכיה חוקתית

יחסי ניגריה–ספרד הם היחסים הדו-צדדיים והדיפלומטיים בין ניגריה וספרד.
יחסים דיפלומטיים

היחסים הפוליטיים הדו-צדדיים נחשבים למצוינים על ידי שתי המדינות. ספרד רואה באזור מערב אפריקה עדיפות למדיניות החוץ שלה ומכירה בעמדת הרלוונטיות שניגריה תופסת באזור.
שיתוף הפעולה בתחום המשטרתי משביע רצון במיוחד עבור שני הצדדים, שמשתפים פעולה בצורה שוטפת במאבק נגד הגירה בלתי חוקית, מקיימים ישיבות בנושא וחילופי דברים רבים, כמו השתתפות בסמינרים וכנסים שונים בספרד על ידי מומחים משירות ההגירה הניגרי והסוכנות הלאומית למאבק בסחר בבני אדם (NAPTIP).
מנקודת מבט צבאית, במסגרת תוכנית אפריקה ותוכנית דיפלומטיה של ההגנה, בין 2011 למחצית הראשונה של 2012, ביקרו בניגריה (ובמדינות אחרות באזור) שלושה סיורים של חיל הים הספרדי כדי לבצע פעולות צבאיות משותפות. ולהשתתף בפעילות הכשרה והדרכה לאנשי צי מקומיים.
כמו כן, הייתה התעניינות מצד חברות ספרדיות הפועלות במדינה כמו גם חברות מקומיות בחסות פעילות זו.
קיימים כבר קשרים מאוחדים עם נציגי תעשיית הקולנוע הניגרית, השנייה בעולם בהיקף ההפקה, ועם מוציאים לאור מקומיים שונים. בשנים האחרונות עולם הצילום קיבל חשיבות במדינה, תחום בו גם ספרד משתפת פעולה.
למרות שספרדית אינה תחום נושא מוכר בשום אוניברסיטה ניגרית, ישנן כמה אקדמיות המלמדות את השפה. בשנת 2014 הוכרה שגרירות ספרד באבוג'ה כמרכז מקורב לביצוע בחינות DELE.
יחסים כלכליים > מסגרת מוסדית

בשנת 2006 ביקר מזכיר המדינה לתיירות ומסחר בניגריה, בליווי אנשי עסקים, במטרה לתמוך באינטרסים של חברות ספרדיות שרוצות לבצע השקעות במדינה. כך, נחתם מזכר הבנות בנושא שיתוף פעולה כלכלי בין שר המסחר הניגרי לבין מזכיר המדינה בנוכחות הנשיא אובאסנג'ו, במטרה להחליף מידע על אפשרויות השקעה, קבלת התחייבויות לבחינה ובמידת הצורך לדכא צעדים שמפריעים לסחר והשקעות ולחקור תחומים חדשים על מנת לגוון את ההשקעה הספרדית.
מאז 2006, הסכם הגנת הקידום וההשקעה הדדית (APPRI) בתוקף. בין ההיבטים הבולטים שבהם הוא קביעת הליך בוררות במקרה של סכסוך. בשנת 2009, במהלך ביקורו של נשיא ממשלת ספרד, בליווי אנשי עסקים רבים, נחתם ההסכם להימנעות ממיסוי כפול.
יחסים כלכליים > יחסי סחר

ספרד היא אחת הלקוחות הטובות ביותר בניגריה בזכות יבוא נפט גולמי. בשנת 2014 היא הייתה הלקוחה השנייה הטובה ביותר לרכישת נפט וגז ב-6.5 מיליארד אירו. נפט מהווה 76.2% מהיבוא הספרדי מניגריה וגז טבעי 22% נוספים.
ביחס לייצוא, למרות שחלה עלייה ניכרת בשנים האחרונות, מכ-185 מיליון אירו בשנת 2007 ל-342 מיליון אירו בשנת 2011, נתח השוק של ספרד הוא קטן. עם זאת, בחלק מהמגזרים נתח השוק הספרדי הוא גבוה, כמו מוצרי קרמיקה (21.2%), משקאות (12.5%), מכשירים מכניים (6.9%) או חומרי צבע וצבע (5.5%).
היצוא מראה גיוון גדול יותר, אם כי 40% מתייחסים למוצרי נפט. יצוא רלוונטי אחר הוא פלסטיק, מכונות, מוצרי קרמיקה, צינורות לצינורות גז, דגים קפואים, נייר, אביזרי רכב ומוצרי תרופות. עקב יבוא נפט כבד, מאזן הסחר לוקה באופן מסורתי מאוד בספרד ושיעור הכיסוי הוא לרוב על 7%.
יחסים כלכליים > הזדמנויות עסקיות עבור החברה הספרדית

ניגריה מציגה הזדמנויות עסקיות טובות בגלל פוטנציאל הצמיחה המשמעותי שלה, השוק העצום שלה הכולל 170 מיליון איש, והחסרונות האדירים בתשתיות, מוצרים ושירותים מיוצרים. עם זאת, יש לקחת בחשבון בזהירות חוסר ביטחון פיזי וגם משפטי, עלויות התקנה בגלל עלויות חשמל אדירות, כמו גם מחסומי תעריפים והגנה.
עבור היצואן הספרדי ענפי הבנייה מעניינים, הן בחומרי גלם (בעיקר מוצרי קרמיקה) והן בציוד לבנייה, מוצרי ציוד כללי, ייצור פלסטיק, תרופות, משקאות שאינם אלכוהוליים ויין, כמו גם מוצרי מזון. עבור המשקיע בענפי הנפט והגז, האנרגיה והתקשורת, נוצרות הזדמנויות כתוצאה מתהליך ההפרטה. המגזר החקלאי יקבל דחיפה בשנים הקרובות. כמו כן, יש הזדמנויות בתחום חומרי הבנייה, בתעשיית עיבוד המזון, בייצור עור ובזכייני אופנה.
שיתוף פעולה

בתחום סיוע הפיתוח ניגריה אינה מדינה עדיפה לשיתוף פעולה ספרדי. עם זאת, ובאמצעות שיתוף פעולה עם הארגון האזורי ECOWAS, כמה פרויקטים בניגריה ממומנים בתחומים כמו חקלאות, אנרגיה מתחדשת, תשתיות, כמו גם הגירה ופיתוח. ספרד חילקה 150 מיליון אירו מאז 2009.
נציגויות דיפלומטיות

ניגריה מחזיקה בספרד שגרירות במדריד.
ספרד מחזיקה בניגריה שגרירות באבוג'ה וקונסוליה כללית בלאגוס.
יסמין דאימונד

| --- | --- |
אין תמונה חופשית
 לידה:  20 במאי 1978 (בת 46) רמת גן
 מדינה:  ישראל 
 תקופת הפעילות:  1995–2003 (כ־8 שנים)
 אישים/ פרופיל ב-IMDb
 
יסמין דאימונד (נולדה ב-20 במאי 1978) היא שחקנית ישראלית בעברה.
ביוגרפיה

נולדה ברמת גן. כשהייתה בת חמש הוריה התגרשו, והיא עברה עם אביה לאיטליה. לאחר תקופה חזרה עם אביה לישראל. כשהייתה בת 15 אביה החל תהליך של חזרה בתשובה, הפך לחסיד ויז'ניץ והציע לה להצטרף אליו לתהליך זה. בעקבות כך החל נתק בינה לבין אביה, והיא התגוררה עם אמה.
בגיל 17 עזבה את בית אמה, עברה להתגורר בדירה שכורה, והשתתפה בסרטים שונים.
כשהייתה בת 20 החלה ללמוד משחק בבית הספר למשחק "בית צבי", ולאחר שנתיים הפסיקה את לימודי המשחק.
שיחקה במספר פרסומות, בין השאר לבנק לאומי. באותה תקופה החליטה לא לעסוק במשחק, והחלה לעבוד במכירת טלפונים ניידים.
ב-2001 גילמה את כלנית אפרתי בטלנובלה "לחיי האהבה".
ב-2002 שיחקה לצד עודד מנסטר ומורן אייזנשטיין במחזמר "מסביב לעולם ב-80 שירים" שיצר וביים אבי דור.
באפריל 2003 נסעה ללונדון על מנת לגשת למבחני הבד למועמדות להנחיה בערוץ המוזיקה הבינלאומי MTV, בו חיפשו מחליפה למנחה עדן הראל, אך היא לא זכתה בתפקיד.
במשך תקופה עבדה בעבודות מזדמנות, וב-2003 חזרה שוב לשחק בסדרה "החצר". דרישות התפקיד כללו כיעור של פניה - עיבו את גבותיה והרחיבו את אפה.
בעקבות משחקה בסדרה "החצר" החלה בתהליך של חזרה בתשובה והתקרבה לחסידות חב"ד ובהמשך פרשה ממשחק.
יחסי הממלכה המאוחדת – לסוטו

| יחסי הממלכה המאוחדת – לסוטו |
| --- | --- |
הממלכה המאוחדת: לסוטו


הממלכה המאוחדת: לסוטו
שטח (בקילומטר רבוע)
243,610: 30,355
אוכלוסייה
69,242,094: 2,343,924
תמ"ג (במיליוני דולרים)
3,340,032: 2,046
תמ"ג לנפש (בדולרים)
48,237: 873
משטר
מונרכיה חוקתית

הנציבות העליונה של לסוטו בלונדון
יחסי הממלכה המאוחדת–לסוטו הם היחסים הדיפלומטיים שבין הממלכה המאוחדת של בריטניה הגדולה וצפון אירלנד לבין ממלכת לסוטו.
סקירה כללית

ב-1818 איחד מושושואה הראשון את שבטי הבסוטו והפך למלכם. בתקופת שלטונו התרחשו קרבות עזים בין לסוטו לדרום אפריקה ורבים משטחיה של לסוטו נכבשו. על מנת להציל את ממלכתו, פנה המלך למלכה ויקטוריה בבקשת סיוע, והשטח שהוא כיום לסוטו הפך לפרוטקטורט בריטי בשנים 1871-1868, ובהמשך, מאז 1884, למושבת כתר בריטית (Crown colony) בסוטולנד (אנ').
לסוטו זכתה בעצמאותה מידי בריטניה ב-4 באוקטובר 1966. מאז עצמאותה לסוטו חברה בחבר העמים הבריטי ושמרה על קשרים חזקים עם בריטניה, ואף החליפה נציבים עליונים בין הממשלות בהתאמה. הממלכה המאוחדת שמרה על מעמדה כאחת מספקיות ציוד ההגנה העיקריות של לסוטו, כמו גם השקעה משמעותית שהגיעה מבריטניה כדי לסייע במניעה ובניהול איידס / HIV וכן בפרויקטים תשתיתיים אחרים.
בשנת 2005 סגרה בריטניה את הנציבות העליונה במאסרו. מאז אמצע 2014, למדינות אירופה החברות באיחוד האירופי כבר לא היו שגרירויות משלהם במאסרו. כעת הם מיוצגים על ידי משלחת האיחוד האירופי. היוצאת מן הכלל היחידה היא בריטניה, שפתחה שגרירות דו-צדדית חדשה במאסרו במאי 2019 בגלל הברקזיט ורצונה להחיות את חבר העמים הבריטי.
נציגויות דיפלומטיות

בריטניה מחזיקה בלסוטו נציבות עליונה במאסרו.
לסוטו מחזיקה בבריטניה נציבות עליונה בלונדון.
יעקב רחמינוביץ'

יעקב (קיקו) רחמינוביץ' (נולד ב-5 ביולי 1948) הוא כדורגלן עבר ישראלי ששיחק בעמדת הבלם ומזוהה בעיקר עם הפועל תל אביב.
קריירה

יעקב רחמינוביץ' נולד ביפו לאב יליד יוגוסלביה ולאם ילידת טורקיה. הוא החל לשחק כדורגל בקבוצות הילדים של מכבי יפו ובגיל 15 עבר למחלקת הנוער של הפועל תל אביב. בשנת 1966 זכה עם הקבוצה באליפות הליגה לנוער, תחת הדרכתו של המאמן רחביה רוזנבוים, יחד עם שחקנים נוספים שעלו לאחר מכן לקבוצה הבוגרת וביניהם המגן השמאלי נחמן קסטרו. כשעלה רחמינוביץ' לקבוצה הבוגרת החל לתפוס את מקומו בהרכב הראשון של הקבוצה, לצידו של הבלם דוד פרימו. את הכינוי "קיקו" קיבל ממאמן הפועל תל אביב דאז, יוסף מרימוביץ'.
ב-19 בדצמבר 1967 כבש את שערו הראשון במדי הקבוצה, שהיה לשער החשוב ביותר בקריירה שלו, ולאחד החשובים בהיסטוריה של הפועל תל אביב. היה זה בגמר אליפות אסיה לקבוצות, שנערכה באותה שנה לראשונה. הפועל תל אביב שיחקה בבנגקוק מול סלאנגור, אלופת מלזיה, ופיגרה 0–1 עד שדני בורסוק השווה את התוצאה בדקה ה-80. חמש דקות לסיום שרק השופט לבעיטת עונשין מ-11 מטר לטובת הפועל תל אביב. רחמינוביץ' בן ה-20 בעט וכבש את שער הניצחון שהפך את הפועל תל אביב לזוכה הראשונה של הטורניר.
בעונת 1968/1969 זכה עם הפועל תל אביב באליפות תחת הדרכתו של רחביה רוזנבוים, מאמנו מקבוצת הנוער, כשלצידו של רחמינוביץ' מככבים בקבוצה רוני קלדרון, שים בן יהונתן, יחזקאל חזום, ג'ורג' בורבה ושייע פייגנבוים. בעונה זו כבש את שער הניצחון (1–0) מול מכבי נתניה במחזור ה-20, שתרם רבות להמשך מאבק האליפות של הקבוצה. שנה לאחר מכן הגיע עם הקבוצה בשנית לגמר אליפות אסיה לאחר שכבש שער בשלב הראשון של הטורניר, ובשנת 1972 זכה עם הפועל תל אביב בגביע המדינה, לאחר שברבע הגמר כבש צמד מול בית"ר ירושלים, כולל את שער הניצחון חמש דקות לסיום ההארכה, ובחצי הגמר כבש את השער הראשון בניצחון על מכבי חיפה.
במהלך שנות השבעים היה רחמינוביץ' הבלם הקבוע בהרכב של הפועל תל אביב, במדיה רשם 30 שערים בליגה ובסך הכל כבש 41 שערים בכל המסגרות. לזכותו של רחמינוביץ' 332 הופעות בליגה במדי הפועל תל אביב, והוא מדורג במקום השישי בטבלת שיאני ההופעות של הקבוצה בכל הזמנים.
לרחמינוביץ' הופעה אחת בנבחרת ישראל, במשחק ידידות מול נבחרת אוסטרליה ב-10 בנובמבר 1970.
לאחר שעזב את הפועל תל אביב שיחק גם בהפועל חולון בליגת המשנה, ולאחר מכן אימן את הפועל אשדוד ומספר קבוצות בליגות הנמוכות, שימש מנהל מקצועי במחלקות הנוער של הפועל אשקלון ומכבי יפו, אימן את קבוצת הנוער של שמשון תל אביב ואת קבוצות הנוער והנערים של הפועל תל אביב.
רחמינוביץ' נמנה עם צוות מערך האיתור של שחקנים לנבחרות הצעירות של ישראל, משמש כחבר הנהלה בכיר בארגון המאמנים, ומאמן בבית הספר לכדורגל של הפועל בת ים.
תארים

אליפות: 1968/1969
גביע המדינה: 1971/1972
אליפות אסיה לקבוצות: 1967
חיים אישיים

רחמינוביץ' נשוי בשנית. מאשתו הראשונה נולדו לו שלושה ילדים.
במקביל לקריירת המשחק שלו, עבד רחמינוביץ' כנהג באגד.
הערות שוליים

1 2 3 4  אשר גולדברג‏, "הפועל ת"א שלי טובה מהסגל הנוכחי", באתר וואלה, 20 בינואר 2023
1 2  אבי נעים, שחר ברוך, רגעי הקריירה הגדולים של הספורטאים, באתר ynet, ‏7 באפריל 2009
↑  אריה ליבנת, השבוע בו הוכתרה הפועל ת"א לאלופת אסיה, באתר הארץ, 20 בדצמבר 2011
יחסי הממלכה המאוחדת – מולדובה

| יחסי מולדובה – הממלכה המאוחדת |
| --- | --- |
מולדובה: הממלכה המאוחדת


מולדובה: הממלכה המאוחדת
שטח (בקילומטר רבוע)
33,851: 243,610
אוכלוסייה
3,025,120: 69,242,094
תמ"ג (במיליוני דולרים)
16,539: 3,340,032
תמ"ג לנפש (בדולרים)
5,467: 48,237
משטר
רפובליקה: מונרכיה חוקתית

יחסי מולדובה-בריטניה הם יחסי החוץ בין מולדובה לבריטניה. שתי המדינות מקיימות יחסים שיתופיים וידידותיים.
היסטוריה

בריטניה הכירה בעצמאות מולדובה ב-31 בדצמבר 1991, יחד עם שאר מדינות האיחוד האירופי, ובשנת 2002 פתחה שגרירות בקישינב.
נציגויות דיפלומטיות

בריטניה מחזיקה במולדובה שגרירות בקישינב בלבד, ואילו מולדובה מחזיקה בבריטניה שגרירות בלונדון בלבד.
יחסי הממלכה המאוחדת – מאלי

| יחסי הממלכה המאוחדת – מאלי |
| --- | --- |
הממלכה המאוחדת: מאלי


הממלכה המאוחדת: מאלי
שטח (בקילומטר רבוע)
243,610: 1,240,192
אוכלוסייה
69,242,094: 24,658,168
תמ"ג (במיליוני דולרים)
3,340,032: 20,905
תמ"ג לנפש (בדולרים)
48,237: 848
משטר
מונרכיה חוקתית: רפובליקה

יחסי הממלכה המאוחדת–מאלי הם יחסי החוץ בין הממלכה המאוחדת לבין מאלי. שתי המדינות חברות באו"ם.
היסטוריה

בריטניה כוננה יחסים גיפלומטיים עם מאלי לאחר עצמאותה. בשנת 2012 סגרה בריטניה את שגרירותה במאלי, בעקבות ההפיכה הצבאית שהתרחשה במדינה, אולם בשנת 2018 פתחה מחדש את השגרירות בבמקו. בשנת 2020 שלחה בריטניה 250 חיילים ו-3 מסוקי צ'ינוק למאלי כחלק מכוח שמירת שלום של האו"ם.
נציגויות דיפלומטיות

מאלי אינה מיוצגת בבריטניה לא בדרג השגרירות ולא בדרג הקונסוליה.
בריטניה מחזיקה במאלי שגרירות בבמקו.
יחסי הממלכה המאוחדת – מדגסקר

| יחסי הממלכה המאוחדת – מדגסקר |
| --- | --- |
הממלכה המאוחדת: מדגסקר


הממלכה המאוחדת: מדגסקר
שטח (בקילומטר רבוע)
243,610: 587,041
אוכלוסייה
69,242,094: 32,158,731
תמ"ג (במיליוני דולרים)
3,340,032: 16,032
תמ"ג לנפש (בדולרים)
48,237: 499
משטר
מונרכיה חוקתית: רפובליקה

יחסי הממלכה המאוחדת–מדגסקר הם היחסים הדיפלומטיים בין הממלכה המאוחדת לבין הרפובליקה של מדגסקר. שתי המדינות חברות באו"ם.
סקירה כללית

בשנת 1942, במהלך מלחמת העולם השנייה, כבשו כוחות מהאימפריה הבריטית את מדגסקר בקרב קשה שנמשך 6 חודשים, בשל החשש שכוחות צרפת של וישי ימסרו את האי לידי צבא האימפריה היפנית. לאחר כיבוש האי מסרה בריטניה את האי לידי צבא צרפת החופשית בראשותו של שארל דה גול.
לאחר שקיבלה מדגסקר עצמאות בשנת 1958 היא כוננה יחסים דיפלומטיים עם בריטניה. בשנת 2015 נערכה בלונדון פסגה בין בכירים מגלשיים לבין בכירים בריטים. בשנת 2017 הגיעה משלחת מגלשית בראשות הנשיא לצורך פורום הסחר וההשקעות בריטניה–מדגסקר.
נציגויות דיפלומטיות

בריטניה מחזיקה במדגסקר שגרירות באנטננריבו וקונסוליה בטומאסינה.
מדגסקר מחזיקה בבריטניה שגרירות בלונדון.
יצחק אייזיק ליבס

| --- | --- |
אין תמונה חופשית
 לידה:  25 במרץ 1906 הורודוק, האימפריה האוסטרו-הונגרית 
 פטירה:  28 בפברואר 2000 (בגיל 93) 
 מקום קבורה:  הר המנוחות 
 תקופת הפעילות:  ? – 28 בפברואר 2000 
 
הרב יצחק אייזיק ליבס (בכתיב יידי: ליעבעס; כ"ח באדר ה'תרס"ו, 25 במרץ 1906 - כ"ב באדר א' ה'תש"ס, 28 בפברואר 2000) היה רב ופוסק הלכה אמריקאי, ראב"ד איגוד הרבנים באמריקה ומחבר ספר השו"ת בית אב"י.
ביוגרפיה

נולד בגריידינג שבגליציה לבינה ולרב אברהם יעקב ליבס מחסידי בעלז. אביו היה אב בית דין בבילקמין שבגליציה, דור שישי לרב אלעזר הורוויץ וצאצאו של הרב יצחק הלוי הורוביץ. בצעירותו למד אצל אביו ובגיל 14 עבר ללמוד בישיבתו של הרב יוסף קליגר רבה של גריידינג. עמו למדו בתקופה זו, אברהם ישכר אנגלרד, לימים האדמו"ר מראדזין; וחיים מאיר יחיאל שפירא, לימים רב ואב"ד נארול. נסמך לרבנות בידי הרב קליגר ובידי הרב זלמן סורוצקין.
נישא ועבר לכהן כרב בעיירה לוביז, שם נולד לו בנו הראשון. אשתו ובנו נספו בשואה, הוא עבר את רוב המלחמה ביערות. לאחר תום מלחמת העולם השנייה נודע לו שאסתר קליגר, נכדתו של רבו ובתו של הרב משולם יששכר קליגר שנספה אף הוא, ניצלה מהתופת והיא השריד היחיד למשפחת רבו. הוא נפגש עמה וזמן קצר לאחר מכן הם נישאו. הוא פעל רבות בקרב שארית הפליטה ובמחנות העקורים וכיהן זמנית כרב ואב"ד בלבוב.
בשנת ה'תש"ח, 1948, היגר לארצות הברית בסיוע קהילת יוצאי גריידינג במנהטן, ניו יורק שהזמינו אותו לכהן כרב הקהילה. תקופה קצרה לאחר מכן עבר לכהן בבית כנסת ברובע הברונקס, ואחר כך הקים בשכונה בית כנסת בשם "טורי זהב" וכיהן בו. בסוף שנות ה-70 היה נתון בית הכנסת שלו להצקות על רקע אנטישמי ואף הוצת פעמיים, בעקבות זאת עזב את השכונה ועבר לגור עד סוף ימיו בבורו פארק, שם כיהן כרב בית המדרש "תורה ודעת".
בתו הגדולה אידל בינה נישאה לרב חיים הלברשטאם מפאקשיווניץ, בתו בת שבע רחל נישאה לרב משה סורוצקין ובתו הצעירה אביבה מרים נישאה לרב מרדכי לייפר, האדמו"ר מפיטסבורג.
הועלה לקבורה בחלקת הרבנים החדשה שבהר המנוחות בירושלים.
חיבוריו

בית אבי - שו"ת על ארבעת חלקי השולחן ערוך, מספר חלקים, ניו יורק ה'תש"ן
קברם של רבי יצחק אייזיק ליבס ורעייתו אסתר
יחסי הממלכה המאוחדת – מאוריציוס

| יחסי הממלכה המאוחדת – מאוריציוס |
| --- | --- |
הממלכה המאוחדת: מאוריציוס


הממלכה המאוחדת: מאוריציוס
שטח (בקילומטר רבוע)
243,610: 2,040
אוכלוסייה
69,242,094: 1,270,440
תמ"ג (במיליוני דולרים)
3,340,032: 14,397
תמ"ג לנפש (בדולרים)
48,237: 11,332
משטר
רפובליקה פדרלית: רפובליקה פדרלית נשיאותית דמוקרטית

הנציבות העליונה של מאוריציוס בלונדון
יחסי הממלכה המאוחדת–מאוריציוס הם היחסים בין הממלכה המאוחדת של בריטניה הגדולה וצפון אירלנד לבין רפובליקת מאוריציוס.
היסטוריה

בדצמבר 1810, במהלך המלחמות הנפוליאוניות, כבשו הבריטים את האי. בחוזה פריז הועברה הבעלות על האי "איל דה פרנס", ששמו חזר להיות מאוריציוס, לבריטניה.
הבריטים שלטו באי עד שנת 1968, אבל האי שמר על השפה, המסורת והחוקים שהיו בו בתקופת השלטון הצרפתי. בשנת 1835 בוטלה העבדות במאוריציוס ובעלי חוות קנה הסוכר הגדולות שהיו תלויים בכוח אדם זול שכרו את שרותיהם של עובדים הודים (המכונים קולים). מ-1834 עד 1910, שאז הופסק מנהג יבוא העובדים, עברו באי כ-450,000 עובדים מהודו כשמתוכם 150,000 המשיכו למקומות אחרים. התוצאה הייתה שינוי דרמטי במבנה הדמוגרפי של אוכלוסיית האי. כבר ב-1871 היוו ההודים 68% מהאוכלוסייה ואחוז זה נשאר קבוע עד ימינו. צאצאי המתיישבים הצרפתים שהיו האליטה הכלכלית והפוליטית של האי איבדו את הכוח הפוליטי כשהחוקים אפשרו לכל האוכלוסייה להצביע. המתחים הבין עדתיים התפרצו מדי פעם בדמות מהומות, שבהם היו גם הרוגים, שהגיעו לשיאן לקראת הכרזת העצמאות הצפויה ב-1968 ושבהן נאלץ הצבא הבריטי להתערב על מנת להרגיע את הרוחות.
מאוריציוס קיבלה עצמאות מבריטניה ב-12 במרץ 1968. מאוריציוס הייתה אחת מממלכות חבר העמים הבריטי, כלומר מלכת בריטניה אליזבת השנייה נשאה בתפקיד מלכת מאוריציוס ומינתה את המושלים הכלליים (מבין תושבי האי). ב-1992 שונה המשטר לרפובליקה בתוך חבר העמים הבריטי.
נציגויות דיפלומטיות

בריטניה מחזיקה במאוריציוס נציבות עליונה בפור לואי.
מאוריציוס מחזיקה בבריטניה נציבות עליונה בלונדון.